ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
14 มิ.ย. 2559

สรุปภาวะตลาดภาคเช้า : แกว่งในแดนบวก – SET เปิดตลาดมาแกว่งตัวในแดนบวกสวนทางกับทิศทางดัชนีตลาดหุ้นในภูมิภาค คาดส่วนหนึ่งเกิดจากการปรับตัวลงแรงของดัชนี SET index เมื่อวานนี้ ตลาดหุ้นในภูมิภาคโดยรวมยังคงถูกกดดันจากความกังวลด้าน 1) การประชุม FOMC 2) การทำประชามติของอังกฤษ และ 3) การปรับตัวลงของราคาน้ำมันภาคเช้า แต่ SET สามารถปิดในแดนบวกได้ที่ 1428.80 จุด +6.94 จุด หรือ +0.5% ด้วยมูลค่าซื้อขายเบาบางที่ระดับ 1.9 หมื่นลบ. หุ้นกลุ่มหลัก ICT, ธนาคาร ปรับตัวขึ้นหนุนตลาด ส่วน ปิโตร, วัสดุก่อสร้าง กดดันตลาดปรับตัวลง ค่าเงินบาทแข็งค่ามาอยู่ใกล้ระดับ 35.10 บาท
กลยุทธ์ที่แนะนำ : ช่วงบ่าย: คาด SET เคลื่อนไหวในกรอบต่อช่วงบ่ายวันนี้ โดยรวมปริมาณซื้อขายอยู่ในระดับต่ำ เนื่องจากนักลงทุนรอความชัดเจนด้านการประชุม FOMC พรุ่งนี้ก่อน แนวต้านสำคัญตลาดถัดไปอยู่ที่ระดับ 1433 และ 1440 จุด ส่วนการย่อตัวมีแนวรับที่ระดับ 1420 และ 1415 กลยุทธ์ รอการซื้อหุ้นที่แนวรับ ส่วนระยะสั้นสามารถเก็งกำไรได้ หุ้นแนะนำเก็งกำไรตามสัญญาณเทคนิค ได้แก่ AAV (รับ 6.00 ต้าน 6.40 cut 5.80) และ SUPER (รับ 1.84 ต้าน 2.00 cut 1.80)
 